NORAKSTS

|  |  |
| --- | --- |
| 27.04.2023. | Nr.4/3 |

###### PROJEKTA “ZEMGALES INDUSTRIĀLĀ PARKA ATTĪSTĪBA, I KĀRTA” IESNIEGUMA IESNIEGŠANA

**Atklāti balsojot: PAR – 11** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – 2** (G.Kurlovičs, A.Tomašūns), **ATTURAS – 1** (A.Rublis),

Saskaņā ar Pašvaldību likuma 4.panta pirmās daļas 3. un 12.punktiem, Jelgavas pilsētas attīstības programmas 2014. – 2020. gadam (apstiprināta ar Jelgavas pilsētas domes 2013. gada 23. maija lēmumu Nr.5/5 “Jelgavas pilsētas attīstības programmas 2014. – 2022. gadam apstiprināšana”) Investīciju plānu un tajā iekļauto projekta ideju Nr.6.2.6. “Zemgales industriālā parka attīstība”, kā arī izsludināto atklāto projektu iesniegumu atlasi Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos”, tiek gatavots projekta “Zemgales industriālā parka attīstība, I kārta” (turpmāk – Projekts) iesniegums. Projekta kopējās izmaksas plānotas 24 200 000,00 *euro* (divdesmit četri miljoni divi simti tūkstoši *euro* un 00 *centi*) apmērā, no tām 20 000 000,00 *euro* (divdesmit miljoni *euro*, 00 *centi*) ir Eiropas Savienības Atveseļošanas un noturības mehānisma finansējums, 4 200 000,00 *euro* (četri miljoni divi simti tūkstoši *euro* 00 *centi*) ir Jelgavas valstspilsētas pašvaldības līdzfinansējums. Ņemot vērā iepriekš minēto,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības iestādei “Centrālā pārvalde” iesniegt projekta “Zemgales industriālā parka attīstība, I kārta” iesniegumu atklāto projektu iesniegumu atlasē Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos”.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut pašvaldības budžetā Projekta īstenošanai nepieciešamo finansējumu šādā sadalījumā:
   1. 2024. gadā − 4 520 000,00 *euro* (četri miljoni pieci simti divdesmit tūkstoši *euro* un 00 *centi*), t.sk. priekšfinansējums 4 520 000,00 *euro* (četri miljoni pieci simti divdesmit tūkstoši *euro* un 00 *centi*);
   2. 2025. gadā − 9 680 000,00 *euro* (deviņi miljoni seši simti astoņdesmit tūkstoši *euro* un 00 *centi*), t.sk. līdzfinansējums 4 200 000,00 *euro* (četri miljoni divi simti tūkstoši *euro* un 00 *centi*) un pašvaldības priekšfinansējums 5 480 000,000 *euro* (pieci miljoni četri simti astoņdesmit tūkstoši *euro* un 00 *centi*).
3. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un ieviešanai, kā arī parakstīt ar Projekta iesniegšanu un ieviešanu saistītos dokumentus.
4. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī